pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลประเมินไทยชนะ การ์ดตก กระตุ้นตลาด-ห้างสรรพสินค้า-ศูนย์การค้าเข้มงวด [กระทรวงสาธารณสุข]
วันเสาร์ที่ 27 มิถุนายน 2563
ผลประเมินไทยชนะ การ์ดตก กระตุ้นตลาด-ห้างสรรพสินค้า-ศูนย์การค้าเข้มงวด [กระทรวงสาธารณสุข]
ผลประเมินไทยชนะ การ์ดตก กระตุ้นตลาด-ห้างสรรพสินค้า-ศูนย์การค้าเข้มงวด
ผู้ตรวจราชการกระทรวงดีอีเอส เผยผลสํารวจประเมินความเสี่ยงกิจการ/กิจกรรมผ่าน “ไทยชนะ” พบ “ตลาด ห้าง ศูนย์การค้า” เป็นจุดเสี่ยงน่ากังวล หลังผลประเมิน “การ์ดตก” พร้อมกระตุ้นเตือนผู้ประกอบการจริงจังเข้มงวดการใช้ไทยชนะ ส่วน “ปทุมธานี” เป็นจังหวัดที่ประชาชนให้ความร่วมมือประเมินมากที่สุด
วันนี้ (25 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) แถลงความคืบหน้าการใช้งานแพลตฟอร์มและแอปพลิเคชัน “ไทยชนะ” โดยกล่าวว่า ผลการประเมินของประชาชนที่เข้ารับบริการในกิจการ/กิจกรรม 24 กิจการ เกี่ยวกับมาตรการป้องกันการแพร่ระบาดของโควิด 19 ในแต่ละด้าน ได้แก่ การทําความสะอาดร้านค้า สวมหน้ากาก จุดบริการล้างมือ การเว้นระยะห่าง พบว่า 5 กิจการ/กิจกรรมที่มีคะแนนเฉลี่ยต่ําสุด (จากคะแนนเต็ม 5 คะแนน) คือ 1.ตลาด ตลาดนัด ตลาดค้าส่ง หาบเร่ แผงลอย มีคะแนนเฉลี่ย 4.86 คะแนน 2.ซูเปอร์มาร์เก็ต ร้านค้าส่ง ร้านสะดวกซื้อ 4.91 คะแนน 3.การจําหน่ายสินค้าเพื่อการอุปโภคบริโภค 4.91 คะแนน 4.ห้างสรรพสินค้า ศูนย์การค้า 4.91 คะแนน และ 5.ร้านค้าปลีกธุรกิจสื่อสารโทรคมนาคม 4.92 คะแนน จะเห็นว่าคะแนนลดลงเมื่อเทียบการช่วงแรกของการผ่อนคลายมาตรการ จึงอยากกระตุ้นให้ผู้ประกอบการ โดยเฉพาะห้างสรรพสินค้า ศูนย์การค้า ต้องตระหนักและปฏิบัติตามแนวทางที่ ศบค.กําหนด ทั้งการสวมหน้ากาก ล้างมือด้วยเจลแอลกอฮอล์หรือสบู่ การเว้นระยะห่าง การลดความแออัด และการลงทะเบียนเข้า-ออก ผ่านไทยชนะ เพราะเมื่อหย่อนยานลงไป การเปิดประเทศหรือผ่อนคลายในระยะต่อไปจะกลายเป็นข้อกังขาถึงความสําเร็จที่ผ่านมาของประเทศไทยได้
นายแพทย์พลวรรธน์กล่าวต่อว่า สําหรับภาพรวมการใช้งานไทยชนะนั้น จนถึงวันที่ 25 มิถุนายน 2563 มีผู้ใช้งานทั้งสิ้น 30,792,286 คน มีกิจการ/ร้านค้าลงทะเบียน 230,768 ร้าน สัดส่วนการเช็คอิน/เช็คเอาท์ผ่านแพลตฟอร์มไทยชนะร้อยละ 55.6 ผ่านแอปพลิเคชันร้อยละ 86.7 โดยมีผู้ดาวน์โหลดใช้งาน 424,077 คน สําหรับ 5 จังหวัดที่มีสัดส่วนการประเมินกิจการ/กิจกรรมสูงสุดพบว่า จังหวัดปทุมธานีมีผู้ประเมินร้อยละ 79, นครปฐม ร้อยละ 76, กรุงเทพฯร้อยละ 76, นนทบุรีร้อยละ 75 และชลบุรีร้อยละ 74 ทั้งนี้ การร่วมกันประเมินร้านค้าและกิจกรรมจากประชาชน ถือเป็นสิ่งสําคัญที่จะช่วยกันตรวจสอบอย่างเข้มข้นในมาตรการที่กําหนดไว้ เป็นส่วนสําคัญในการร่วมกันป้องกันการแพร่กระจายของโควิด 19
“สําหรับการผ่อนคลายในระยะที่ 5 นั้น จะมีกิจกรรมที่มีความเสี่ยงสูง จึงขอยืนยันว่าการลงทะเบียนผ่านแพลตฟอร์มหรือแอปพลิเคชันไทยชนะยิ่งมีความจําเป็น เพราะเมื่อเกิดการระบาดจะช่วยในการติดตามควบคุมโรคได้เป็นอย่างดี โดยจะติดต่อตรงส่วนตัวไปยังผู้ที่เข้ามาใช้บริการในพื้นที่ที่พบการระบาด ไม่มีการเปิดเผยข้อมูลสู่สาธารณะ ย้ําว่าข้อมูลใช้เพื่อการควบคุมการระบาดของโควิด 19 เท่านั้น ส่วนปัญหาเรื่องข้อความสแปมไปยังโทรศัพท์ของผู้ใช้งานระบบ iOS ขณะนี้ ได้ประสานเจ้าของระบบดําเนินการแก้ไขแล้ว และอยู่ระหว่างติดตามอย่างต่อเนื่องเพื่อแก้ไขต่อไป” นายแพทย์พลวรรธน์กล่าว
****************************** 26 มิถุนายน 2563
รัฐบาลไทย-ข่าวทำเนียบรัฐบาล-โฆษกรัฐบาลเผย-สถานการณ์น้ำท่วม-3-จวท้ายเขื่อนเจ้าพระยาเริ่มคลี่คลายเป็นปกติ-เตรียมเร่งฟื้นฟูพื้นที่และช่วยเหลือผู้ได้รับผลกระทบ-พร้อมวางแผนใช้น้ำที่เก็บกักไว้รับมือภัยแล้งที่จะมาถึ
วันอังคารที่ 1 พฤศจิกายน 2559
โฆษกรัฐบาลเผย-สถานการณ์น้ําท่วม-3-จวท้ายเขื่อนเจ้าพระยาเริ่มคลี่คลายเป็นปกติ-เตรียมเร่งฟื้นฟูพื้นที่และช่วยเหลือผู้ได้รับผลกระทบ-พร้อมวางแผนใช้น้ําที่เก็บกักไว้รับมือภัยแล้งที่จะมาถึ
โฆษกรัฐบาลเผย-สถานการณ์น้ําท่วม-3-จวท้ายเขื่อนเจ้าพระยาเริ่มคลี่คลายเป็นปกติ-เตรียมเร่งฟื้นฟูพื้นที่และช่วยเหลือผู้ได้รับผลกระทบ-พร้อมวางแผนใช้น้ําที่เก็บกักไว้รับมือภัยแล้งที่จะมาถึง
วันนี้(29 ต.ค.59)พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ขณะนี้ระดับน้ําในบริเวณพื้นที่ลุ่มต่ําริมแม่น้ําเจ้าพระยาด้านท้ายเขื่อนเจ้าพระยา อ.สรรพยา จ.ชัยนาท อ.เมืองและ อ.อินทร์บุรี จ.สิงห์บุรี อ.ไชโยและอ.ป่าโมก จ.อ่างทอง ลดลงต่ํากว่าตลิ่งและเข้าสู่สภาวะปกติแล้ว เนื่องจากกรมชลประทานสามารถบริหารจัดการน้ําเหนือเขื่อนได้อย่างมีประสิทธิภาพ “ท่านนายกฯ สั่งการให้แต่ละจังหวัดเร่งฟื้นฟูสภาพพื้นที่หลังน้ําท่วม พร้อมทั้งให้ความช่วยเหลือพี่น้องประชาชนและเกษตรกรอย่างเต็มที่ตามระเบียบทางราชการ และยังได้กําชับให้ กษ. วางแผนจัดสรรน้ําเพื่อการเพาะปลูกพืชในฤดูแล้งปี 2559/60 ที่จะเริ่มต้นตั้งแต่วันที่ 1 พ.ย.นี้.ให้รอบคอบรัดกุม หลังจากที่ได้เก็บกักน้ําบางส่วนไว้ในระบบชลประทานค่อนข้างสมบูรณ์แล้ว” พลโท สรรเสริญ กล่าวต่อว่า ปริมาณน้ําใน 4 เขื่อนหลักลุ่มน้ําเจ้าพระยาล่าสุด เขื่อนป่าสักชลสิทธิ์และเขื่อนแควน้อยบํารุงแดนมีน้ําเต็มอ่าง เขื่อนสิริกิติ์มีน้ําในอ่างร้อยละ 80 ของความจุ และเขื่อนภูมิพลมีน้ําร้อยละ 50 ซึ่งคาดว่าจะมีปริมาณน้ํารวมกันทั้งหมด 9,600 ล้าน ลบ.ม. เพียงพอต่อการอุปโภคบริโภค การเกษตร และการรักษาระบบนิเวศในพื้นที่ลุ่มน้ําเจ้าพระยา “สําหรับพื้นที่ อ.เสนา จ.พระนครศรีอยุธยา ที่ยังมีน้ําเอ่อล้นเข้าท่วมขังบางจุดนั้น กรมชลประทานได้เร่งแก้ไขปัญหาโดยเพิ่มการระบายน้ําลงสู่แม่น้ําท่าจีนและทะเลตามลําดับ รวมทั้งเพิ่มการรับน้ําผ่านคลองชัยนาท-ป่าสัก เพื่อระบายน้ําลงสู่พื้นที่ฝั่งตะวันออกตอนล่าง ช่วยลดผลกระทบที่เกิดขึ้นกับพื้นที่ลุ่มต่ําริมตลิ่งให้เข้าสู่สภาวะปกติโดยเร็วที่สุด”
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาเชิงปฏิบัติการ การติดตามประเมินผลการดำเนินงานของสำนักงานอุตสาหกรรมจังหวัด
วันจันทร์ที่ 10 สิงหาคม 2563
ปลัดกอบชัยฯ เปิดการสัมมนาเชิงปฏิบัติการ การติดตามประเมินผลการดําเนินงานของสํานักงานอุตสาหกรรมจังหวัด
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดการสัมมนาเชิงปฏิบัติการ การติดตามประเมินผลการดําเนินงานของสํานักงานอุตสาหกรรมจังหวัด ณ โรงแรมทีเค พาเลท แอนด์ คอนเวนชั่น กรุงเทพฯ
วันนี้ (10 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ "เรื่อง การติดตามประเมินผลการดําเนินงานของสํานักงานอุตสาหกรรมจังหวัด" พร้อมมอบนโยบายการปฏิบัติงานและมอบใบประกาศเกียรติคุณการรายงานผลตามแผนปฏิบัติงานประจําปีงบประมาณ 2562 โดยมี นางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง นายบรรจง สุกรีฑา ผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม ข้าราชการและเจ้าหน้าที่สํานักงานอุตสาหกรรมจังหวัด 76 จังหวัด เข้าร่วม ณ โรงแรมทีเค พาเลท แอนด์ คอนเวนชั่น กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพลังงาน เป็นประธานในพิธีมอบฉลากประหยัดพลังงานประสิทธิภาพสูง
วันศุกร์ที่ 17 กุมภาพันธ์ 2560
รัฐมนตรีว่าการกระทรวงพลังงาน เป็นประธานในพิธีมอบฉลากประหยัดพลังงานประสิทธิภาพสูง
พลเอก อนันตพร กาญจนรัตน์ รัฐมนตรีว่าการกระทรวงพลังงาน เป็นประธานในพิธีมอบฉลากประหยัดพลังงานประสิทธิภาพสูง ณ โรงแรมมิราเคิล แกรนด์ คอนเวนชั่น โดยในปีนี้มีผู้ประกอบการได้รับฉลากฯ จากกรมพัฒนาพลังงานทดแทนและอนุรักษ์พลังงาน (พพ.) รวม 77 ราย
วันที่ 16 ก.พ. 60พลเอก อนันตพร กาญจนรัตน์ รัฐมนตรีว่าการกระทรวงพลังงาน เป็นประธานในพิธีมอบฉลากประหยัดพลังงานประสิทธิภาพสูง ณ โรงแรมมิราเคิล แกรนด์ คอนเวนชั่น โดยในปีนี้มีผู้ประกอบการได้รับฉลากฯ จากกรมพัฒนาพลังงานทดแทนและอนุรักษ์พลังงาน (พพ.) รวม 77 ราย จาก 11 ผลิตภัณฑ์ คาดช่วยชาติประหยัดพลังงาน 167.8ktoe หรือคิดเป็นเงินกว่า 5,100 ล้านบาท
พลเอกอนันตพร กล่าวว่า "การที่ พพ.ได้ติดฉลากประหยัดพลังงานประสิทธิภาพสูง ในผลิตภัณท์ต่างๆนี้ นับว่าเป็นมาตรการที่จะเป็นประโยชน์ต่อผู้บริโภค ในการเลือกซื้ออุปกรณ์ที่ประหยัดพลังงาน ซึ่งสามารถดูค่าตัวเลขได้ในฉลาก เพื่อพิจารณาเปรียบเที่ยบค่าประสิทธิภาพพลังงาน และเลือกใช้ผลิตภัณฑ์ได้อย่างถูกต้อง ทําให้ประชาชนมีความมั่นใจ ผู้ประกอบการก็ได้รับการยืนยันว่าอุปกรณ์ที่ผลิตมานี้ประหยัดพลังงานได้จริง"
นายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน ได้ให้รายละเอียดเพิ่มเติมว่า "ในปี 2559 พพ.ได้ออกฉลากรวมทั้งสิ้น 6.7 ล้านใบ ให้กับผลิตภัณฑ์จํานวน 149 ยี่ห้อ 1,802 รุ่น ซึ่งในครั้งนี้มีผู้ประกอบการที่ได้รับฉลากรวม 77 ราย ส่งผลให้สามารถลดการใช้พลังงานไฟฟ้าของประเทศลงได้ 1,430 ล้านหน่วยต่อปี ก๊าซปิโตรเลียมเหลว 32.5 ล้านกิโลกรัมต่อปี และน้ํามันเชื้อเพลิง 6.5 ล้านลิตรต่อปี คิดเป็นพลังงาน 164.8 พันตันเทียบเท่าน้ํามันดิบ หรือคิดเป็นเงิน 5,100 ล้านบาทต่อปี และยังสามารถลดการปล่อยก๊าซคาร์บอนไดออกไซด์ 0.8 ล้านตันต่อปี"
"ที่ผ่านมา พพ. ได้ริเริ่มมาตรการติดฉลากประหยัดพลังงานประสิทธิภาพสูงครั้งแรกในปี พ.ศ.2550 ได้มอบฉลากฯ รวมกว่า 17 ล้านใบ สามารถลดการใช้พลังงานกว่า 423 พันล้านตัน เทียบเท่าน้ํามันดิบ โดยในปีแรกนั้นได้นําร่องการติดฉลากบนเตาหุงต้มในครัวเรือนใช้กับก๊าซปิโตรเลียมเหลว เป็นผลิตภัณฑ์แรก และดําเนินการต่อเนื่องโดยเพิ่มผลิตภัณฑ์ใหม่ ๆ มาโดยลําดับจนถึงปัจจุบันได้ดําเนินงานติดฉลากไปแล้วทั้งหมด 11 ผลิตภัณฑ์ ได้แก่ เตาหุงต้มในครัวเรือนใช้กับก๊าซปิโตรเลียมเหลว อุปกรณ์ปรับความเร็วรอบมอเตอร์ กระจก ฉนวนใยแก้ว มอเตอร์เหนี่ยวนําสามเฟส เครื่องยนต์ดีเซลขนาดเล็กระบายความร้อนด้วยน้ํา เครื่องยนต์แก๊ซโซลีนขนาดเล็กระบายความร้อนด้วยอากาศ เตาก๊าซความดังสูง สีทาผนังอาคาร ปั๊มความร้อน และเครื่องอัดอากาศขนาดเล็กแบบลูกสูบ" อธิบดี พพ. กล่าว
รัฐบาลไทย-ข่าวทำเนียบรัฐบาล-โรงพยาบาลจะนะ จ.สงขลา โรงพยาบาลพลังงานแสงอาทิตย์
วันศุกร์ที่ 20 กันยายน 2562
โรงพยาบาลจะนะ จ.สงขลา โรงพยาบาลพลังงานแสงอาทิตย์
โรงพยาบาลจะนะ จ.สงขลา ใช้ระบบไฟฟ้าพลังงานแสงอาทิตย์ผลิตกระแสไฟฟ้า ลดค่าไฟฟ้าได้ปีละ 400,000 บาท พร้อมติดตั้งระบบในรพ.สต.จํานวน 6 แห่ง ภายในปี 2562
โรงพยาบาลจะนะ จ.สงขลา ใช้ระบบไฟฟ้าพลังงานแสงอาทิตย์ผลิตกระแสไฟฟ้า ลดค่าไฟฟ้าได้ปีละ 400,000 บาท พร้อมติดตั้งระบบในรพ.สต.จํานวน 6 แห่ง ภายในปี 2562
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังลงพื้นที่ตรวจเยี่ยมการดําเนินงานอนุรักษ์พลังงานของโรงพยาบาลจะนะ ว่า โรงพยาบาลจะนะ ได้ดําเนินการตามนโยบายของกระทรวงสาธารณสุข ในการส่งเสริมอนุรักษ์การใช้พลังงาน ใส่ใจต่อสิ่งแวดล้อม และลดโลกร้อน โดยใช้พลังงานทดแทน ติดตั้งระบบผลิตไฟฟ้าด้วยโซลาร์เซลล์ขนาด 72 กิโลวัตต์ สามารถประหยัดค่าไฟฟ้าได้ประมาณเดือนละ 32,000 บาท หรือประมาณปีละ 400,000 บาท และใช้มาตรการประหยัดไฟฟ้าอื่นๆ อาทิ ปรับระบบการทํางานส่วนของซักฟอกและระบบการนึ่งฆ่าเชื้ออุปกรณ์ โดยจัดให้มีการเหลื่อมเวลาในใช้เครื่องใช้ไฟฟ้าในช่วงเวลาที่มีการใช้ไฟฟ้าน้อย เข้าร่วมโครงการของกระทรวงพลังงานในการเปลี่ยนหลอด LED ทั้งโรงพยาบาล และเปลี่ยนเครื่องปรับอากาศเป็นระบบ inverter 66 ตัว ที่สําคัญได้เริ่มติดตั้งระบบผลิตไฟฟ้าด้วยโซลาร์เซลล์ให้กับโรงพยาบาลส่งเสริมสุขภาพตําบลคู เพื่อเป็นต้นแบบโรงพยาบาลส่งเสริมสุขภาพตําบล (รพ.สต.) พลังแสงอาทิตย์แห่งแรกในจังหวัดสงขลา สามารถผลิตไฟฟ้าได้ประมาณเดือนละ 1,500 บาท หรือปีละ 18,000 บาท ซึ่งจะช่วยลดค่าไฟฟ้าของ รพ.สต.ได้ร้อยละ 30
ด้านนายแพทย์สุภัทร ฮาสุวรรณกิจ ผู้อํานวยการโรงพยาบาลจะนะ กล่าวว่า ได้ติดตั้งระบบผลิตไฟฟ้าโซลาร์เซลล์ชุดแรกเมื่อเดือนตุลาคม 2560 บนหลังคาของตึกผู้ป่วยใน 4 ชั้น ขนาด 20.4 กิโลวัตต์ โดยโรงพยาบาลให้ผู้ที่สนใจมาช่วยกันติดตั้งเอง ทําให้ค่าไฟฟ้าเดือนธันวาคม 2560 เป็นเงิน 108,751 บาท เมื่อเปรียบเทียบค่าไฟเดือนธันวาคม 2559 เป็นเงิน 163,489 บาท สามารถประหยัดค่าไฟได้ถึง 54,000 บาทเมื่อเทียบกับช่วงเดือนเดียวกัน เมื่อการติดตั้งชุดแรกได้ผลดีมาก จึงได้เริ่มดําเนินการติดตั้งชุดใหม่เพิ่มอีก 50 กิโลวัตต์ รวมเป็น 72 กิโลวัตต์ งบประมาณที่ใช้ติดตั้ง 2.5 ล้านบาท คาดว่าใช้เวลาคืนทุน 5-6 ปี ซึ่งจะทําให้โรงพยาบาลมีเงินเหลือจ่ายไปพัฒนาระบบบริการได้มากขึ้น
ทั้งนี้ ภายในปี 2562 พร้อมติดตั้งระบบผลิตไฟฟ้าด้วยโซลาร์เซลล์ขนาด 3 กิโลวัตต์ ให้กับโรงพยาบาลส่งเสริมสุขภาพจํานวน 6 แห่ง งบประมาณแห่งละ 110,000 บาท ได้แก่ รพ.สต.คู รพ.สต.ตลิ่งชัน รพ.สต.สะกอม รพ.สต.ท่าหมอไทร รพ.สต.จะโหนง และรพ.สต.ลางา
*************************** 20 กันยายน 2562
รัฐบาลไทย-ข่าวทำเนียบรัฐบาล-รองนายกรัฐมนตรีระบุ ไทยต้องบูรณาการทุกส่วนสร้างความพร้อมโครงสร้างพื้นฐานด้านเทคโนโลยี
วันอังคารที่ 13 มิถุนายน 2560
รองนายกรัฐมนตรีระบุ ไทยต้องบูรณาการทุกส่วนสร้างความพร้อมโครงสร้างพื้นฐานด้านเทคโนโลยี
รองรับการเป็นศูนย์กลางข้อมูลและโทรคมนาคมอาเซียน
วันนี้ (8 มิ.ย.60) เวลา13.30 น. ณ ห้อง GH201 ศูนย์นิทรรศการและการประชุมไบเทค บางนา
พลอากาศเอก ประจิน จั่นตอง รองนายกรัฐมนตรี เปิดการประชุม“โครงสร้างพื้นฐานของศูนย์ข้อมูลในยุคไทยแลนด์ 4.0 : Data Center Infrastructure of Thailand 4.0” ซึ่งจัดโดยสมาคมนักวิจัยแห่งประเทศไทย โดยกล่าวชื่นชมถึงความตั้งใจของผู้จัดงานในครั้งนี้ ที่มีแนวคิดที่จะผลักดันให้ประเทศไทยเป็น ASEAN Data Center Hub ซึ่งการที่ประเทศไทยจะเป็น ASEAN Data Center Hub นั้น การเตรียมความพร้อมในด้านเทคโนโลยีโครงสร้างพื้นฐาน จึงเป็นเรื่องจําเป็นและเร่งด่วน ที่จะต้องพิจารณาให้เป็นวาระแห่งชาติ เพื่อให้สอดคล้องกับการยกระดับให้ประเทศไทยมีความพร้อมในการที่จะก้าวไปสู่ยุคไทยแลนด์ 4.0 และเพิ่มศักยภาพและความสามารถในการแข่งขันในระดับนานาชาติได้อย่างแท้จริง
พร้อมกันนี้ รองนายกรัฐมนตรีได้กล่าวปาฐกถา เรื่อง “ศูนย์กลางศูนย์ข้อมูลอาเซียน (ASEAN Data Center Hub)” โดยกล่าวว่า ปัจจุบันอยู่ในยุคของการปฏิวัติข้อมูลข่าวสาร ซึ่งเป็นวิถีที่ก้าวเข้าสู่ยุคแห่งคลื่นอินเทอร์เน็ต หรือ Wave of Internet เป็นการสร้างโครงสร้างและฐานรากของโลกออนไลน์ การที่ประเทศไทยจะก้าวไปสู่ยุคไทยแลนด์ 4.0 จึงควรจะมีความพร้อมหรือได้การสนับสนุนจากภาครัฐ ภาคเอกชน และภาคการศึกษาเพื่อให้ประเทศไทยเป็นศูนย์กลางศูนย์ข้อมูลอาเซียน (ASEAN Data Center Hub) ทั้งนี้ ประเทศไทยเป็น Land Link หรือ ระเบียงเศรษฐกิจอนุภูมิภาคลุ่มแม่น้ําโขง (GMS Economic Corridors)
ที่เชื่อมกลุ่มประเทศอาเซียนและเอเชียเข้าด้วยกัน ซึ่งเป็นเสมือนสะพานแผ่นดิน (Land Bridge)
ที่เชื่อมสองทะเลเข้าด้วยกันจากพม่าสู่เวียดนาม หรือจากทะเลอันดามันสู่ทะเลจีนใต้ ฉะนั้นการที่จะพัฒนาให้ประเทศไทยเป็นศูนย์กลางศูนย์ข้อมูลอาเซียน (ASEAN Data Center Hub) มิใช่เรื่องที่เป็นไปไม่ได้อีกต่อไป การปรับระบบโครงสร้างพื้นฐานด้านไฟฟ้า โทรคมนาคม ศูนย์ข้อมูลและมาตรฐาน บุคลากรทางด้านเทคโนโลยีสารสนเทศและการสื่อสาร รวมทั้งนโยบายและกฎหมายที่รองรับเพื่อให้ผู้ที่สนใจทั้งในประเทศและต่างประเทศรับทราบและสนใจเข้ามาลงทุนจึงเป็นเรื่องที่จําเป็นและเร่งด่วน โดยเน้นย้ําว่า กระทรวงดิจิทัลเพื่อเศรษฐกิจและสังคม กระทรวงพลังงาน และกระทรวงศึกษาธิการ เป็นหน่วยงานที่เกี่ยวข้องโดยตรง และจะต้องบูรณาการวางแผนรองรับในภาพรวม ทั้งนี้ หากประเทศไทยมีการบริหารจัดการระบบโครงสร้างพื้นฐานที่ดีก็จะเป็นศูนย์กลางข้อมูลและศูนย์กลางโทรคมนาคมของอาเซียนได้
รัฐบาลไทย-ข่าวทำเนียบรัฐบาล-สธ.ส่งยาน้ำท่วม ดูแลประชาชนภาคใต้เตือนระวังพลัดตกจมน้ำ
วันอาทิตย์ที่ 3 ธันวาคม 2560
สธ.ส่งยาน้ําท่วม ดูแลประชาชนภาคใต้เตือนระวังพลัดตกจมน้ํา
กระทรวงสาธารณสุข ส่งยาและเวชภัณฑ์ช่วยเหลือผู้ประสบอุทกภัยในภาคใต้ 9 จังหวัด กว่า50,000ชุดเตือนประชาชนในพื้นที่น้ําท่วมให้ระวังการพลัดตกน้ํา/จมน้ํา หลังพบผู้เสียชีวิตสะสม 22 คน แนะหาอุปกรณ์ช่วยเหลือเบื้องต้นใกล้ตัว สถานบริการที่ได้รับผลกระทบ 53 แห่ง
กระทรวงสาธารณสุข ส่งยาและเวชภัณฑ์ช่วยเหลือผู้ประสบอุทกภัยในภาคใต้ 9 จังหวัด กว่า50,000ชุดเตือนประชาชนในพื้นที่น้ําท่วมให้ระวังการพลัดตกน้ํา/จมน้ํา หลังพบผู้เสียชีวิตสะสม 22 คน แนะหาอุปกรณ์ช่วยเหลือเบื้องต้นใกล้ตัว สถานบริการที่ได้รับผลกระทบ 53 แห่งสามารถเปิดให้บริการได้ตามปกติ
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้สํานักงานสาธารณสุขจังหวัดติดตามดูแลให้ความช่วยเหลือผู้ประสบอุทกภัยอย่างใกล้ชิดนายแพทย์โอภาสกล่าวต่อว่า ขณะนี้ ยังคงมีฝนตกชุกในจังหวัดทางภาคใต้เป็นระยะๆ ได้แก่ จังหวัดพัทลุง ตรัง นครศรีธรรมราช ปัตตานี สตูล สุราษฎร์ธานี ยะลา สงขลา และนราธิวาส โดยมีสถานบริการได้รับผลกระทบทั้งหมด 53 แห่ง ส่วนใหญ่เป็นโรงพยาบาลส่งเสริมสุขภาพตําบล(รพ.สต.) มี 3 แห่งปิดให้บริการ คือ รพ.สต.บ้านโคกทึก,รพ.สต.บ้านช้าง,รพ.สต.บ้านหลักช้าง จ.นครศรีธรรมราช และย้ายจุดให้บริการชั่วคราวอีก 2 แห่ง คือ รพ.สต.ชะรัด อ.กงหรา จังหวัดพัทลุง เปิดให้บริการที่ศูนย์พัฒนาเด็กเล็กบ้านชะรัด และรพ.สต.บ้านเกาะ ต.ท่าธง อ.รามัน จ.ยะลา เปิดให้บริการที่อาคารอเนกประสงค์ หน้าวัดรังสิตาวาส ประชาชนสามารถไปรับบริการได้ที่หน่วยแพทย์เคลื่อนที่ และ รพ.สต.ที่อยู่ใกล้เคียง เฝ้าระวังหากเกิดน้ําท่วมเฉียบพลัน และน้ําป่าไหลหลาก ได้ให้สถานบริการเตรียมแผนป้องกันและแผนจัดบริการประชาชน สํารวจกลุ่มเสี่ยงได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด รวมทั้งโรคที่ต้องเฝ้าระวังและพร้อมออกหน่วยแพทย์เคลื่อนที่
ทั้งนี้ได้สั่งการให้สํานักงานสาธารณสุขจังหวัด โรงพยาบาลในพื้นที่ประสบภัย ออกหน่วยแพทย์เคลื่อนที่ให้บริการประชาชน ให้ความรู้เรื่องการป้องกันโรคที่อาจเกิดขึ้นในช่วงน้ําท่วม การดูแลตนเอง และบุคคลในครอบครัว การจัดการสุขาภิบาลบริเวณบ้าน สุขภาวะส่วนบุคคล การออกเยี่ยมผู้ป่วยติดบ้าน/ติดเตียง โดยส่วนกลาง สนับสนุนยาและเวชภัณฑ์ เป็นยาชุดช่วยเหลือผู้ประสบภัย 50,000 ชุด
สําหรับประชาชนที่อาศัยในพื้นที่เกิดน้ําท่วมขอให้ติดตามข้อมูลสภาพอากาศ ประกาศแจ้งเตือนภัยปฏิบัติตามคําเตือนอย่างเคร่งครัด จัดเตรียมเครื่องใช้ที่จําเป็นไว้ใช้ในช่วงน้ําท่วม โดยเฉพาะเครื่องอุปโภคบริโภค น้ําดื่มสะอาด ยารักษาโรค เป็นต้น และให้เตรียมวัสดุที่สามารถลอยน้ําได้ เช่น แกลลอนพลาสติก ขวดน้ําพลาสติก ลูกมะพร้าว ยางในรถยนต์ สําหรับใช้ยึดเกาะพยุงตัวขณะลุยน้ําท่วม
**************************** 3 ธันวาคม 2560
รัฐบาลไทย-ข่าวทำเนียบรัฐบาล-นิพนธ์ฯ นำทีม เติมกำลังใจชาวภาคเหนือ 9 จังหวัด สู้ภัยโควิด-19  จัด ข้าวสาร 35,000 กก. ปลากระป๋อง 40,000 กระป๋อง ปล่อยคาราวานแจกจ่ายถุงยังชีพ 14 คัน ที่ จ.นครสวรรค์ [กระทรวงมหาดไทย]
วันพฤหัสบดีที่ 28 พฤษภาคม 2563
นิพนธ์ฯ นําทีม เติมกําลังใจชาวภาคเหนือ 9 จังหวัด สู้ภัยโควิด-19  จัด ข้าวสาร 35,000 กก. ปลากระป๋อง 40,000 กระป๋อง ปล่อยคาราวานแจกจ่ายถุงยังชีพ 14 คัน ที่ จ.นครสวรรค์ [กระทรวงมหาดไทย]
นิพนธ์ฯ นําทีม เติมกําลังใจชาวภาคเหนือ 9 จังหวัด สู้ภัยโควิด-19  จัด ข้าวสาร 35,000 กก. ปลากระป๋อง 40,000 กระป๋อง ปล่อยคาราวานแจกจ่ายถุงยังชีพ 14 คัน ที่ จ.นครสวรรค์
เมื่อเวลา 16.45 น. วันนี้ 27 พฤษภาคม 2563 ที่องค์การบริหารส่วนตําบลบางม่วง อําเภอเมือง จังหวัดนครสวรรค์ นายนิพนธ์ บุญญามณี รัฐมนตรีช่วยว่าการกระทรวงมหาดไทย (มท.2)​ พร้อมด้วย นายอรรถพร สิงหวิชัย ผวจ.นครสวรรค์ และผู้แทน ส่วนราชการ ร่วมปล่อยรถคาราวานจํานวน 14 คัน ซึ่งบรรทุกข้าวสาร 35,000 กิโลกรัม ปลากระป๋อง 40,000 บรรจุถุงยังชีพกว่า 7,000 ถุง เตรียมแจกจ่ายให้แก่พี่น้องประชาชนชาวภาคเหนือทั้ง 9 จังหวัด ที่ได้รับผลกระทบจากสถานการณ์การแพร่ระบาดไวรัสโคโรน่า 2019 (COVID-19) เพื่อลดภาระค่าใช้จ่ายและบรรเทาความเดือดร้อน ในสถานการณ์โควิดฯ
พร้อมนี้ รมช.มท. ได้มอบถุงยังชีพให้แก่พี่น้องประชาชนในเขตอําเภอเมืองนครสวรรค์ที่ได้รับความเดือดร้อนฯ จํานวน 200 ชุด เพื่อเป็นกําลังใจในการฟันฝ่าวิกฤตโควิด - 19 พร้อมกล่าวว่า "คาราวานถุงยังชีพกว่า 7,000 ชุดนี้ แต่ละถุง ได้บรรจุข้าวสาร 5 กก. ปลากระป๋อง 4 กระป๋อง น้ําตาลทราย และน้ําปลา ซึ่งทั้งหมดมีทั้งภาคเอกชน ห้างร้านต่าง ๆ ได้นํามามอบให้และไม่ได้ใช้งบประมาณจากภาครัฐแต่อย่างใด ขอขอบคุณผู้สนับสนุนทุกคนล้วนมีความห่วงใยต่อความเดือดร้อนในการใช้ชีวิตของพี่น้องประชาชน บางคนไม่ได้ออกไปขายของ ไม่ได้ออกไปรับจ้าง บางคนร้ายแรงถึงขั้นถูกเลิกจ้างงาน ทําให้ขาดรายได้มาจุนเจือครอบครัว สิ่งของในถุงยังชีพที่เราเตรียมมามอบให้นี้เป็นสิ่งจําเป็นสําหรับการยังชีพ ซึ่งอาจไม่มากมายนัก แต่สิ่งสําคัญที่สุดคือต้องการสื่อให้ทุกท่านได้รับรู้ว่า พร้อมสู้เคียงข้างพี่น้องประชาชนทุกคนในทุกสถานการณ์ที่ยากลําบาก ขอเติมกําลังใจครั้งนี้ให้แก่พี่น้องชาวภาคเหนือ รวมทั้งพี่น้องในภาคอื่น ๆ ทุกภาคทั้งประเทศ เพื่อให้คนไทยทุกคนได้ผ่านพ้นวิกฤตโควิด-19 ไปให้ได้ในที่สุด
รัฐบาลไทย-ข่าวทำเนียบรัฐบาล-ไอแบงก์ หนุนคนมีบ้าน ด้วยโครงการสินเชื่อเพื่อที่อยู่อาศัย ให้วงเงินสูง คิดอัตรากำไรต่ำ พร้อมฟรีค่าธรรมเนียม และฟรีค่าประเมินหลักประกัน
วันพฤหัสบดีที่ 14 กุมภาพันธ์ 2562
ไอแบงก์ หนุนคนมีบ้าน ด้วยโครงการสินเชื่อเพื่อที่อยู่อาศัย ให้วงเงินสูง คิดอัตรากําไรต่ํา พร้อมฟรีค่าธรรมเนียม และฟรีค่าประเมินหลักประกัน
ธนาคารอิสลามแห่งประเทศไทย (ไอแบงก์) ตอบสนองความต้องการของคนอยากมีบ้านด้วย 4โครงการสินเชื่อเพื่อที่อยู่อาศัยที่ตอบโจทย์ครบทุกความต้องการของลูกค้า ที่ให้วงเงินสูงสุด 20 ล้านบาท เลือกผ่อนได้นานสูงสุด 35 ปี คิดอัตรากําไรต่ําเริ่มต้นที่ 2.25% ต่อปี
ธนาคารอิสลามแห่งประเทศไทย (ไอแบงก์) ตอบสนองความต้องการของคนอยากมีบ้านด้วย 4โครงการสินเชื่อเพื่อที่อยู่อาศัยที่ตอบโจทย์ครบทุกความต้องการของลูกค้า ที่ให้วงเงินสูงสุด 20 ล้านบาท เลือกผ่อนได้นานสูงสุด 35 ปี คิดอัตรากําไรต่ําเริ่มต้นที่ 2.25% ต่อปี พร้อมฟรีค่าธรรมเนียม Front-end-Fee และฟรีค่าประเมินหลักประกันในกรณีได้รับการอนุมัติสินเชื่อและเบิกใช้วงเงิน (ลูกค้าเป็นผู้ชําระค่าประเมินก่อน) นอกจากนี้ ลูกค้ายังสามารถขอวงเงินอเนกประสงค์เพื่ออุปโภคบริโภค เพื่อรีไฟแนนซ์หนี้บัตรเครดิตหรือสินเชื่อบุคคลจากสถาบันการเงินอื่น หรือเพื่อชําระเงินสมทบตะกาฟุล MRTA ได้อีกด้วย
โครงการสินเชื่อเพื่อที่อยู่อาศัยนี้ ตอบสนองความต้องการของลูกค้าที่ต้องการซื้อที่อยู่อาศัยประเภทบ้านเดี่ยว บ้านแฝด ทาวน์เฮ้าส์ ทาวน์โฮม อาคารพาณิชย์ คอนโด หรือต้องการก่อสร้าง ซ่อมแซมที่อยู่อาศัย หรือซื้อที่ดินเพื่อก่อสร้างที่อยู่อาศัย โดยได้แบ่งกลุ่มสินเชื่อเพื่อที่อยู่อาศัยตามความต้องการของลูกค้า เช่น โครงการสินเชื่อเพื่อที่อยู่อาศัย บ้านใหม่ ibank สําหรับกลุ่มลูกค้าที่ต้องการซื้อที่อยู่อาศัยใหม่ในโครงการพัฒนาอสังหาริมทรัพย์ โครงการสินเชื่อเพื่อที่อยู่อาศัยบ้านพรีเมี่ยม สําหรับลูกค้าที่ต้องการก่อสร้าง ซ่อมแซมหรือซื้อที่อยู่อาศัย หรือซื้อที่ดินเพื่อก่อสร้างที่อยู่อาศัยในมูลค่าไม่ต่ํากว่า 10 ล้านบาท โครงการสินเชื่อเพื่อที่อยู่อาศัยกลุ่มอาชีพมั่นคง สําหรับลูกค้ามีอาชีพมั่นคง เช่น กลุ่มอาชีพแพทย์ เภสัชกร ผู้พิพากษา วิศวกร สถาปนิกและนักบิน เป็นต้น และโครงการสินเชื่อเพื่อที่อยู่อาศัยกลุ่มรายได้ยั่งยืน สําหรับลูกค้าที่เป็นพนักงานในองค์กรขนาดใหญ่ ข้าราชการ พนักงานรัฐวิสาหกิจ พนักงานธนาคาร พนักงานบริษัทที่จดทะเบียนในตลาดหลักทรัพย์และบริษัทในเครือ
ผู้สนใจสามารถติดต่อสอบถามรายละเอียดเพิ่มเติมได้ที่ ไอแบงก์ ทุกสาขา หรือ โทร. Ibank call Center 1302 ตั้งแต่วันนี้ไปจนถึงสิ้นปี 2562
รัฐบาลไทย-ข่าวทำเนียบรัฐบาล-กรุงไทยคว้า 2 รางวัลผู้นำนวัตกรรมทางการเงินในเอเชีย
วันพฤหัสบดีที่ 2 มีนาคม 2560
กรุงไทยคว้า 2 รางวัลผู้นํานวัตกรรมทางการเงินในเอเชีย
ธนาคารกรุงไทยได้รางวัล ผู้นํานวัตกรรมบริการจัดการทางการเงินโดดเด่นในเอเชีย ปีที่ 2 ติดต่อกัน จากนิตยสาร The Asset
ธนาคารกรุงไทยได้รางวัล ผู้นํานวัตกรรมบริการจัดการทางการเงินโดดเด่นในเอเชีย ปีที่ 2 ติดต่อกัน จากนิตยสาร The Asset เดินหน้าพัฒนา e-solutions ให้ตอบโจทย์ความต้องการลูกค้าทุกภาคส่วน รวมทั้งเป็นธนาคารหลักของหน่วยงานภาครัฐและเอกชน ตั้งเป้าเพิ่มสัดส่วนการตลาด 20% ภายใน 3 ปี
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางเงินเพื่อธุรกิจ ธนาคารกรุงไทย เปิดเผยว่า ธนาคารได้รับรางวัล Best e-Bank, Thailand และ Digital Infrastructure Awards ในหมวด Most Innovative Corporate Payment Project, Thailand จากการประกวด The Asset Triple A Digital Awards Programme 2016 จัดโดยนิตยสาร The Asset ซึ่งเป็นนิตยสารธุรกิจการเงินชั้นนําในภูมิภาคเอเชีย
แปซิฟิค เพื่อยกย่องสถาบันการเงินที่มีความเป็นเลิศด้านนวัตกรรมบริการจัดการทางการเงิน และมุ่งมั่นในการพัฒนา Digital Banking
“ธนาคารมีความเชี่ยวชาญในการพัฒนา e-solutions และได้สร้างสรรค์ผลิตภัณฑ์ และบริการที่สามารถตอบโจทย์ความต้องการของลูกค้าทุกภาคส่วน ทั้งหน่วยงานภาครัฐ เอกชน และลูกค้าบุคคล ช่วยให้กระบวนการทํางานสะดวกรวดเร็วขึ้น ลดต้นทุน และลดความเสี่ยงในการปฏิบัติงาน ด้วยความมุ่งมั่นในการเป็น Your Trusted Banking Partner โดยเป็นธนาคารหลัก ที่ให้บริการจัดการทางการเงิน รวมทั้งเสนอบริการที่เหมาะสมกับลูกค้าอย่างต่อเนื่อง เช่น บริการออกหนังสือค้ําประกันอิเล็กทรอนิกส์ โครงการซื้อ-จองล่วงหน้าสลากกินแบ่งรัฐบาล บัตร
M-PASS บัตรเงินสด UBE-KTB Money Card และ โครงการอีคอมเมิร์ซ ร่วมกับอาลีบาบา ตั้งเป้าเป็นผู้นําบริการจัดการทางการเงิน โดยขยายสัดส่วนการตลาดเป็น 20% ภายในปี 2563
ที่ผ่านมา ธนาคารได้รับรางวัลด้านบริการจัดการทางการเงินอย่างต่อเนื่อง เช่น รางวัล Best Cash Management Solution 4 รางวัล รางวัล Best in Treasury and Working Capital – Public Sector, Thailand รางวัล Best E-solutions Partner Bank, Thailand จากนิตยสาร The Asset, รางวัล Thailand Domestic Cash Management Bank of the Year 2016 จากนิตยสาร Asian Banking & Finance
รัฐบาลไทย-ข่าวทำเนียบรัฐบาล-กระทรวงพาณิชย์เตรียมทำลายสินค้าละเมิดทรัพย์สินทางปัญญา กว่า 10 ล้านชิ้น
วันพฤหัสบดีที่ 5 กันยายน 2562
กระทรวงพาณิชย์เตรียมทําลายสินค้าละเมิดทรัพย์สินทางปัญญา กว่า 10 ล้านชิ้น
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ โดยกรมทรัพย์สินทางปัญญา จะร่วมกับกองอํานวยการรักษาความมั่นคงภายในราชอาณาจักร กองทัพบก สํานักงานตํารวจแห่งชาติ กรมศุลกากร และกรมสอบสวนคดีพิเศษ
จัดพิธีทําลายของกลางคดีละเมิดทรัพย์สินทางปัญญาที่คดีถึงที่สุดแล้ว ในวันที่ 12 กันยายน 2562 ณ ลานอเนกประสงค์ กองพันทหารปืนใหญ่ต่อสู้อากาศยานที่ 7 กรมทหารปืนใหญ่ต่อสู้อากาศยานที่ 1 เขตดอนเมือง กรุงเทพฯ โดยในปีนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ จะให้เกียรติเป็นประธานในพิธี
ของกลางที่จะนํามาทําลายในครั้งนี้ประกอบด้วยสินค้าหลากหลายชนิด เช่น เสื้อผ้า กระเป๋า เข็มขัด รองเท้า นาฬิกา โทรศัพท์มือถือ แผ่นซีดี/วีซีดี แว่นตา เครื่องสําอาง และบุหรี่ เป็นต้น
รวมทั้งสิ้น 10,620,825 ชิ้น มูลค่าความเสียหายรวมประมาณ 550 ล้านบาท โดยเป็นของกลางจากสํานักงานตํารวจแห่งชาติ จํานวน 251,019 ชิ้น ของกลางจาก กรมศุลกากร จํานวน 9,818,358 ชิ้น และของกลางจากกรมสอบสวนคดีพิเศษ จํานวน 551,448 ชิ้น
“สินค้าละเมิดทรัพย์สินทางปัญญาเหล่านี้เป็นของผิดกฎหมายจะต้องนํามาทําลายอย่างเหมาะสม เพื่อป้องกันไม่ให้ของเหล่านี้กลับไปหมุนเวียนขายในตลาดหรือใช้ได้อีก ซึ่งเป็นไปตามพันธกรณีระหว่างประเทศ นอกจากนี้ สินค้าละเมิดบางรายการเป็นอันตรายโดยสภาพหรือไม่ได้มาตรฐาน อาจส่งผลเสียต่อผู้บริโภค การทําลายของกลางฯ ถือเป็นขั้นตอนสุดท้ายที่มีความสําคัญในการป้องกันและปราบปรามการละเมิดทรัพย์สินทางปัญญา จึงต้องดําเนินการอย่างโปร่งใส โดยกระทรวงพาณิชย์ได้เชิญตัวแทนเจ้าของทรัพย์สินทางปัญญาทั้งไทยและต่างประเทศ และทูตานุทูตจากประเทศคู่ค้าที่สําคัญ เช่น สหรัฐอเมริกา สหภาพยุโรป ญี่ปุ่น เกาหลี และประเทศสมาชิกอาเซียน มาร่วมเป็นสักขีพยานด้วย ทั้งนี้ เพื่อสร้างความมั่นใจให้กับประเทศคู่ค้า นักลงทุนและเจ้าของทรัพย์สินทางปัญญาว่าจะไม่มีสินค้าละเมิดทรัพย์สินทางปัญญากลับไปสู่ท้องตลาดหรือส่งออกไปยังต่างประเทศ” รัฐมนตรีช่วยว่าการกระทรวงพาณิชย์ (นายวีรศักดิ์ หวังศุภกิจโกศล) กล่าว